L'Oficina de Gestió Empresarial (OGE) fa les funcions de registre d'entrada dels expedients de patents i marques que es tramiten a l'Oficina Española de Patentes y Marcas (OEPM).
Si la documentació compleix els requisits establerts, el moment de presentació davant de l'OGE té validesa legal pel naixement del dret de prioritat.
Al web de la OEPM podeu consultar els conceptes bàsics sobre Propietat Industrial.
Quan lliureu els documents a l'OGE, us informarem de la resta de detalls (p.e. termini resolució) i resoldrem qualsevol altre dubte sobre el procediment que tingueu.
Els informadors de l'OGE en cap cas no us poden dir si la marca ja existeix i si serà o no acceptada, aquesta tasca només la fan els avaluadors de l'Oficina Española de Patentes y Marcas.
El registre de la marca i del nom comercial i la seva protecció seran vàlids a nivell nacional durant 10 anys.
Model d'utilitat protegeix les invencions de menys rang inventiu que les protegides per les patents, consistents en donar a un objecte una configuració o estructura de la qual se'n derivi alguna utilitat o avantatge pràctic pel seu ús o fabricació.
Patent és un títol que reconeix el dret a explotar en exclusiva la invenció patentada, i impedeix a altres la seva fabricació, venda o ús sense permís del seu titular.
La patent es pot referir a un procediment, un aparell, un producte nous o al perfeccionament o millora dels existents.
Les patents tenen la capacitat de garantir uns drets exclusius d'explotació industrial d'una tecnologia durant un espai limitat de temps, generalment de 20 anys des de la data de presentació de la sol·licitud.
Cal tenir en compte que una patent passa per diferents fases amb diverses implicacions pel seu autor o llicenciatari.
El titular d'una patent o model d'utilitat està obligat a explotar la invenció patentada, personalment o a través d'algú autoritzat per ell.
Per justificar que efectivament s'està explotant, es pot sol·licitar a l'òrgan territorial competent l'emissió d'un certificat que així ho indiqui.
Aquesta sol·licitud es podrà realitzar en el termini de 4 anys des de la data de presentació de la sol·licitud de la patent, o de 3 anys des de la data de publicació de la concessió.
Organisme que gestiona el Conveni de Patents Europees, que inclou 38 països europeus.
A la seva web pot tramitar la patent europea i ofereix bases de dades i legislació.
Posa a l'abast de les empreses i les institucions els resultats de la investigació i el know-how generat pel Grup UB.
Es tracta d'un tipus d'innovació formal referida a les característiques d'aparença del producte o a la seva ornamentació.
Poden registrar els dissenys merament ornamentals i els funcionals, amb l'excepció d'aquells les característiques dels quals venen exclusivament imposades per la seva funció tècnica.
La propietat intel·lectual és el dret inherent que es té sobre les obres literàries, artístiques o científiques, fruit de l'enginy i la intel·ligència.
Les lleis de propietat intel·lectual ofereixen a l'autor un conjunt de drets exclusius en relació amb el tractament que es fa de la seva idea, no sobre la idea en si mateix.
És a dir, es pot protegir l'obra resultant, però no el procés de creació.
Les idees, mètodes, sistemes o procediments tampoc no queden protegits per la legislació de propietat intel·lectual.
Només queda protegida la seva expressió literària o científica, però no la idea continguda que, per tant, no pot ser objecte de registre.
Es poden usar per informar que un determinat signe és una marca i prevenir possibles infractors o falsificadors: